PMIndiaData/PMIndiaSum huggingface dataset:
চেন্নাইয়ে ডিফেক্সপো, ২০১৮-র উদ্বোধন করবেন প্রধানমন্ত্রী

আগামীকাল তামিলনাড়ু সফরকালে চেন্নাইয়ের ডিফেক্সপো, ২০১৮-র উদ্বোধন করবেন প্রধানমন্ত্রী শ্রী নরেন্দ্র মোদী। এবারের প্রদর্শনীর বিষয় হল, ‘এক নতুন প্রতিরক্ষা উৎপাদন কেন্দ্র হিসাবে ভারতের অভ্যুদয়’। এবারের প্রদর্শনীতে প্রতিরক্ষা ব্যবস্থা ও সাজসরঞ্জাম রপ্তানির ক্ষেত্রে ভারতের ক্ষমতা ও দক্ষতার একটি সার্বিক চিত্রও তুলে ধরা হবে। প্রদর্শনীতে অংশগ্রহণ করছেন আন্তর্জাতিক ক্ষেত্রের ১৫০টি সংস্থা সহ ৬৭০-এরও বেশি প্রতিষ্ঠান। ভারত থেকে প্রদর্শনীতে অংশ নিচ্ছে টাটা, লার্সেন অ্যান্ড ট্যুব্রো, কল্যাণী, ভারত ফোর্জ, মাহিন্দ্রা, এমকেইউ, ডিআরডিও, হ্যাল, বেল, বিডিএল, বিইএমএল, এমডিএল, জিআরএসই, জিএসএল, এইচএসএল, মিধানির মতো সংস্থাগুলি। এছাড়াও, ভারতের অন্যান্য অস্ত্র নির্মাণ সংস্থাগুলিও যোগ দেবে এই প্রদর্শনীতে। অন্যদিকে, আন্তর্জাতিক ক্ষেত্রের লক হিড মার্টিন, বোয়িং (মার্কিন যুক্তরাষ্ট্র), সাব (সুইডেন), এয়ারবাস, রাফায়েল (ফ্রান্স), রোসনবোরন এক্সপোর্টস, ইউনাইটেড শিপ বিল্ডিং (রাশিয়া), বিএই সিস্টেম্‌স (যুক্তরাজ্য), সিবাট (ইজরায়েল), ওয়াটসিলা (ফিনল্যান্ড), রোডে অ্যান্ড স্কোয়ার্জ (জার্মানি)-র মতো আরও বেশ কিছু সংস্থা অংশগ্রহণ করবে ডিফেক্সপো, ২০১৮-তে। তামিলনাড়ু সফরকালে আদিয়ারের ক্যান্সার ইনস্টিটিউটটিও পরিদর্শন করবেন প্রধানমন্ত্রী।
নেপালের প্রধানমন্ত্রীর সঙ্গে কথা প্রধানমন্ত্রীর, বিহারের যুবকের হত্যার নিন্দা

প্রধানমন্ত্রী শ্রী নরেন্দ্র মোদী নেপালের পুলিশের গুলিতে বিহারের এক যুবকের মৃত্যুর ঘটনায় গভীর দুঃখ প্রকাশ করে এ ঘটনার নিন্দা করেছেন। নেপালের প্রধানমন্ত্রী শ্রী কে পি ওলি-এর সঙ্গে শ্রী মোদী সোমবার এ নিয়ে কথা বলেন। ঐ দুর্ভাগ্যজনক ঘটনায় উদ্বেগ প্রকাশ করে প্রধানমন্ত্রী এ বিষয়ে বিশদ তথ্য জানতে চান। খাদ্য ও অন্যান্য অত্যাবশ্যক সামগ্রীর জোগান নেপালে বজায় রাখা সম্পর্কে শ্রী ওলি’কে আশ্বস্ত করে শ্রী মোদী বলেন, ভারতের দিক থেকে এই জোগানে কোনও রকম বাধা নেই। একইসঙ্গে, প্রধানমন্ত্রী নেপালের নেতৃবৃন্দকে বর্তমান সংকটের দ্রুত ও কার্যকর সমাধানের লক্ষ্যে কাজ করার আহ্বান জানান।
জালিয়ানওয়ালা বাগ হত্যাকান্ডে শহীদদের প্রতি প্রধানমন্ত্রীর শ্রদ্ধার্ঘ্য

প্রধানমন্ত্রী শ্রী নরেন্দ্র মোদী, জালিয়ানওয়ালা বাগ হত্যাকান্ডে শহীদদের প্রতি শ্রদ্ধা জানিয়েছেন। এক বার্তায় প্রধানমন্ত্রী বলেছেন, “জালিয়ানওয়ালা বাগে আজকের দিনে যাঁদের নৃশংসভাবে হত্যা করা হয়েছিল, আমি সেই সব শহীদদের প্রণাম জানাই। তাঁদের সাহস এবং আত্মবলিদানকে আমরা কখনই ভুলবো না। তাঁদের বীরত্ব ভারতবাসীকে যুগ যুগ ধরে অনুপ্রেরণা যোগাবে। ”
ফলিত বিজ্ঞান এবং শিল্প প্রযুক্তি ক্ষেত্রে সহযোগিতা বাড়ানোর জন্য ভারত ও দক্ষিণ কোরিয়ার মধ্যে সমঝোতাপত্র স্বাক্ষরের বিষয়টি মন্ত্রিসভাকে জানানো হল

ফলিত বিজ্ঞান এবং শিল্প প্রযুক্তি ক্ষেত্রে সহযোগিতা বাড়িয়ে তুলতে ভারত ও দক্ষিণ কোরিয়ার মধ্যে সমঝোতাপত্র স্বাক্ষরের বিষয়টি আজ কেন্দ্রীয় মন্ত্রিসভাকে জানানো হয়। প্রধানমন্ত্রী শ্রী নরেন্দ্র মোদীর নেতৃত্বে আজ কেন্দ্রীয় মন্ত্রিসভার বৈঠক অনুষ্ঠিত হয়। দক্ষিণ কোরিয়ার রাষ্ট্রপতির ভারত সফরকালে গত ৯ জুলাই, নতুন দিল্লীতে দু-দেশের মধ্যে এই সমঝোতাপত্রটি স্বাক্ষরিত হয়। ভারত ও দক্ষিণ কোরিয়ার ধারাবাহিক উন্নয়নের গতি অব্যাহত রাখতে, দু-দেশের মধ্যে ফলিত বিজ্ঞান ও শিল্প প্রযুক্তি ক্ষেত্রে এই সমঝোতাপত্রটি স্বাক্ষরিত হয়।
রুশ রাষ্ট্রপতি ভ্লাদিমির পুতিনের সংগে টেলিফোনে প্রধানমন্ত্রী  শ্রী নরেন্দ্র মোদীর  আলোচনা

নয়াদিল্লী, ০১ জুলাই, ২০২২ প্রধানমন্ত্রী শ্রী নরেন্দ্র মোদী শুক্রবার রুশ রাষ্ট্রপতি ভ্লাদিমির পুতিনের সংগে টেলিফোনে কথা বলেন। কৃষি পণ্য , সার, এবং ফার্মা ক্ষেত্রে দ্বি-পাক্ষিক বাণিজ্য কিভাবে আরও এগিয়ে নিয়ে যাওয়া যায় সে বিষয়ে আলোচনা করেন দুই নেতা। খাদ্য বাজার এবং আন্তর্জাতিক শক্তি সহ বিভিন্ন আন্তর্জাতিক বিষয়ে তারা কথা বলেন। গত বছর ডিসেম্বর মাসে রাষ্ট্রপতি পুতিনের ভারত সফরের সময় যে সিদ্ধান্তগুলি নেওয়া হয়েছিলো সেগুলি বাস্তব রূপায়নের অগ্রগতির বিষয়টি ক্ষতিয়ে দেখেন তারা। ইউক্রেনের বর্তমান পরিস্থিতির পরিপ্রেক্ষিতে প্রধানমন্ত্রী মোদী ফের বলেন ভারত দীর্ঘদিন ধরেই আলোচনা ও কূটনীতির পক্ষে জোর দিয়ে আসছে। আন্তর্জাতিক ও দ্বিপাক্ষিক বিষয়ে নিয়মিত আলোচনা চালিয়ে যাবার বিষয়ে সম্মত হন উভয় নেতা। /
ইউনেস্কোর অতুলনীয় ঐতিহ্যের তালিকায় কলকাতার দুর্গাপূজা স্থান করে নেওয়ায় প্রধানমন্ত্রীর সন্তোষ প্রকাশ

নতুনদিল্লি, ১৫ই ডিসেম্বর, ২০২১ প্রধানমন্ত্রী শ্রী নরেন্দ্র মোদী ইউনেস্কোর অতুলনীয় ঐতিহ্যের তালিকায় কলকাতার দুর্গাপূজা স্থান করে নেওয়ায় সন্তোষ প্রকাশ করেছেন। ইউনেস্কোর এক ট্যুইট বার্তার জবাবে প্রধানমন্ত্রী বলেছেন, “প্রত্যেক ভারতীয়ের জন্য গর্ব ও আনন্দের বিষয়! দুর্গাপূজা আমাদের সাংস্কৃতিক ও আত্মিক বৈশিষ্ট্যর শ্রেষ্ঠ দিকগুলিকে তুলে ধরে। আর, কলকাতার দুর্গাপূজার অভিজ্ঞতা প্রত্যেকের থাকা উচিৎ"। /
জাতীয় একতার জন্য সর্দার প্যাটেল পুরস্কার ঘোষণা প্রধানমন্ত্রীর

প্রধানমন্ত্রী শ্রী নরেন্দ্র মোদী কেভাডিয়ায় পুলিশের ডিজিপি ও আইজিপি-দের সম্মেলনে গতকাল জাতীয় একাতার জন্য সর্দার প্যাটেল পুরস্কার ঘোষণা করেছেন। জাতীয় একতা রক্ষায় অভাবনীয় প্রয়াসের জন্য এই পুরস্কার দেওয়া হবে। প্রধানমন্ত্রী বলেন, “সর্দার প্যাটেল ঐক্যবদ্ধ ভারত গঠনের লক্ষ্যে তাঁর জীবন উৎসর্গ করেছেন। জাতীয় একতার জন্য এই সর্দার প্যাটেল পুরস্কারের মধ্য দিয়ে তাঁর প্রতি শ্রদ্ধা নিবেদন করা হবে এবং এটি আরও বেশি জনগণকে দেশের একতা ও অখন্ডতা রক্ষায় কাজ করতে উদ্বুদ্ধ করবে”।
প্রধানমন্ত্রী আগামীকাল স্বামী চিদভবানন্দজীর ভগবদ গীতার কিন্ডল সংস্করণ প্রকাশ করবেন

নয়াদিল্লি, ১০ মার্চ ২০২১ প্রধানমন্ত্রী শ্রী নরেন্দ্র মোদী আগামীকাল (১১ মার্চ) সকাল ১০টা ২৫ মিনিটে ভার্চ্যুয়াল পদ্ধতিতে স্বামী চিদভবানন্দজীর ভগবদ গীতার কিন্ডল সংস্করণ প্রকাশ করবেন। স্বামী চিদভবানন্দজীর ভগবদ গীতার ৫ লক্ষেরও বেশি মুদ্রিত সংস্করণ বিক্রয় উপলক্ষে এই অনুষ্ঠানের আয়োজন করা হয়েছে। স্বামী চিদভবানন্দজী তামিলনাডুর তিরুচিরাপল্লীর তিরুপুরাইথুরাইতে শ্রীরামকৃষ্ণ তপোবন আশ্রম প্রতিষ্ঠা করেছিলেন। স্বামী চিদভবানন্দজী প্রায় ১০০টি গ্রন্থ রচনা করেছেন এবং সাহিত্যের সমস্ত ধারায় তাঁর লেখনীর দক্ষতা রয়েছে। ভগবদ গীতা সম্পর্কে তাঁর পাণ্ডিত্যপূর্ণ লেখনী সর্বাধিক সমাদৃত গ্রন্থগুলির অন্যতম হয়ে উঠেছে। ১৯৫১ সালে গীতার তামিল সংস্করণ প্রকাশিত হয়েছিল। এরপর ১৯৬৫ সালে এই গ্রন্থের ইংরাজি অনুবাদ হয়। তাঁর অনুগামীরা এই গ্রন্থের তেলেগু, ওড়িয়া, জার্মান ও জাপানী ভাষায় অনুবাদ করেছেন।
দেশের বিকাশে রাজ্যগুলিকে কেন্দ্রের সঙ্গে একযোগে কাজ করার আহ্বান জানালেন প্রধানমন্ত্রী

নয়াদিল্লি, ০১ এপ্রিল, ২০১৫ দেশের বিকাশে এবং এক দীর্ঘস্থায়ী সুভবিষ্যতের প্রয়োজনে রাজ্যগুলিকে কেন্দ্রের সাথে একযোগে কাজ করার আহ্বান জানালেন প্রধানমন্ত্রী শ্রী নরেন্দ্র মোদী। আজ রাউরকেলায় এক জনসমাবেশে ভাষণ দিচ্ছিলেন তিনি। রাউরকেলা ইস্পাত কারখানার ৪.৫ মেট্রিক টন সম্প্রসারণের প্রেক্ষিতে এই জনসমাবেশ। প্রধানমন্ত্রী বলেন, তিনি রাউরকেলায় উপস্থিত হয়েছেন বিকাশের বার্তা নিয়ে। রাউরকেলা শহর, ভারতবর্ষকে ইস্পাত ক্ষমতা দিয়েছে বলে তিনি মন্তব্য করেন। তাঁর অভিমত, দেশের প্রতিরক্ষা ক্ষেত্রেও রাউরকেলা ইস্পাত কারখানা গুরুত্বপূর্ণ ভূমিকা পালন করে। শ্রী মোদী এও বলেন, ইস্পাত উৎপাদনের ক্ষেত্রে মার্কিন যুক্তরাষ্ট্রকেও ছাড়িয়ে গিয়েছে ভারত। যদিও এক্ষেত্রে চিনের থেকে যেহেতু যথেষ্টই পিছিয়ে ভারত, তাই অনেক কিছুই করার বাকি রয়েছে। তাঁর অভিমত, ভারতের খনিজসম্পদের ক্ষেত্রে মূল্য সংযোজনের আবশ্যকতা রয়েছে দেশের অর্থনীতিকে চাঙ্গা করার স্বার্থেই। প্রধানমন্ত্রী বলেন, বিশ্ব অনেক আশা নিয়েই তাকিয়ে রয়েছে ভারতের দিকে। তিনি বিশ্বের বিনিয়োগকারীদের ভারতে বিনিয়োগ করার আহ্বানও জানান। অসম, পশ্চিমবঙ্গ, ওড়িশা, বিহার ও উত্তর প্রদেশ-সহ সমগ্র পূর্ব ভারতের বিকাশের প্রয়োজনীয়তার ওপরও তিনি গুরুত্ব আরোপ করেন। শ্রী মোদীর বক্তব্য অনুযায়ী, রাষ্ট্রের বিকাশে কেন্দ্র – রাজ্য উভয়ই সমান ভাগীদার। রাজ্যগুলির বিকাশে কেন্দ্র যে ব্যবস্থা গ্রহণ করেছে তাতেও গুরুত্ব আরোপ করেন প্রধানমন্ত্রী। এর মধ্যে খনিজ রয়্যালটির বৃদ্ধি এবং রাজ্যগুলির বিকাশের স্বার্থে আর্থিক সহায়-সম্পদ আহরণের বিষয়গুলিও রয়েছে। তাঁর অভিমত, এখন দীর্ঘস্থায়ী ভবিষ্যতের লক্ষ্যে রাজ্যগুলিকে একযোগে কাজ করতে হবে। কয়লা ব্লক নিলামের প্রক্রিয়ার বিষয়েও তিনি বক্তব্য রাখেন এবং বলেন, এর থেকে আয় করা রাজস্ব রাজ্যগুলির উন্নয়নের স্বার্থেই প্রয়োগ করা হবে। উৎকল দিবস উপলক্ষ্যে, নয়া ওড়িশার প্রতিষ্ঠাতার প্রতি তাঁর শ্রদ্ধা জ্ঞাপন করেন প্রধানমন্ত্রী। এছাড়া, সুসংহত ইস্পাত কারখানাগুলির কার্যকলাপের নিরিখে নিবেদিত ‘ট্রফি অফ এক্সেলেন্স’ও প্রদান করেন তিনি। ২০১০ – ১১ – ২০১১-১২ এবং ২০১২-১৩-র জন্য টাটা স্টিল লিমিটেড (টিস্কো), ভিলাই ইস্পাত কারখানা, সেইল এবং জে.এস.ডব্লিউ. এই পুরস্কার পায়। ওড়িশার রাজ্যপাল ডঃ এস.সি. জামির, ওড়িশার মুখ্যমন্ত্রী শ্রী নবীন পট্টনায়ক, কেন্দ্রীয় মন্ত্রীবর্গ শ্রী জুয়াল ওরাম, শ্রী নরেন্দ্র সিং টোমার ও শ্রী ধর্মেন্দ্র প্রধান এবং কেন্দ্রীয় প্রতিমন্ত্রী শ্রী বিষ্ণু দেও সাই উপস্থিত ছিলেন এই অনুষ্ঠানে।
সফল ‘ভারত পরিক্রমা পদযাত্রা’ শেষে প্রধানমন্ত্রীর সঙ্গে আলাপচারিতায় মিলিত হলেন শ্রী সীতারাম কেদিলয়া

‘ভারত পরিক্রমা পদযাত্রা’সাফল্যের সঙ্গে সম্পূর্ণ করে শ্রী সীতারাম কেদিলয়া আজ এখানেদেখা করেন প্রধানমন্ত্রী শ্রী নরেন্দ্র মোদীর সঙ্গে। ২০১২-র ৯ আগস্ট তিনিকন্যাকুমারী থেকে ভারত পরিক্রমা যাত্রা শুরু করে আবার কন্যাকুমারীতেই এই যাত্রাসম্পূর্ণ করেন এ বছর ৯ জুলাই তারিখে। তাঁর এইপদযাত্রাকালে শ্রী কেদিলয়া অতিক্রম করেন প্রায় ৯ হাজার গ্রাম। তাঁর এই ভারতপরিক্রমার যাত্রা পরোক্ষভাবে পৌঁছে যায় দেশের আরও ২০ হাজার গ্রামে। সফরকালে লক্ষলক্ষ কৃষক এবং গ্রামীণ যুবকদের সঙ্গে আলাপ-পরিচয় ঘটে শ্রী কেদিলয়ার। শ্রীকেদিলয়ার এই অভিযানের জন্য তাঁকে সাধুবাদ জানান প্রধানমন্ত্রী। শুভেচ্ছা জানানতাঁর ভবিষ্যৎ কর্মপ্রচেষ্টার সাফল্য কামনা করে। /
পশ্চিমবঙ্গ সহ আরও চারটি রাজ্যে তপশিলি জাতি তালিকা সংশোধন

ছত্তিশগড়, হরিয়ানা, কেরল, ওড়িশা ও পশ্চিমবঙ্গ – এই পাঁচটি রাজ্যে তপশিলি জাতির তালিকা সংশোধনের লক্ষ্যে সংসদে সংবিধান সংশোধন সম্পর্কিত একটি বিল পেশের অনুমতি দিল কেন্দ্রীয় মন্ত্রিসভা। বিলটি সংসদে পেশ হলে সংবিধান (তপশিলি জাতি) আদেশ, ১৯৫০-এর সংশোধন সম্পর্কে সংসদে আলোচনা ও মত বিনিময় করা হবে। এছাড়াও, ছত্তিশগড়, হরিয়ানা ও কেরলে অন্যান্য অনগ্রসর শ্রেণীর কেন্দ্রীয় তালিকা সংশোধন সম্পর্কেও সংসদে আলোচনার সূত্রপাত করা যাবে। প্রস্তাবিত বিলটি আইনে পরিণত হলে তালিকায় অন্তর্ভুক্ত নতুন তপশিলি জাতিগুলি এখনকার তালিকাভুক্ত তপশিলি জাতিগুলির মতোই সুযোগ-সুবিধা ভোগ করতে পারবে। এছাড়াও, ম্যাট্রিকোত্তর স্তরে বৃত্তি, জাতীয় বিদেশ বৃত্তি, রাজীব গান্ধী জাতীয় ফেলোশিপ, উচ্চশিক্ষা, জাতীয় তপশিলি জাতি অর্থ লগ্নি ও বিনিয়োগ নিগম থেকে ঋণ সহায়তা, তপশিলি জাতিভুক্ত ছাত্রছাত্রীদের জন্য হস্টেল সহ বিভিন্ন ক্ষেত্রে বিশেষ সুযোগ-সুবিধাও দেওয়া হয় তপশিলি জাতিভুক্ত প্রার্থীদের। /
গুরু রবিদাস জয়ন্তীতে শ্রদ্ধা জানালেন প্রধানমন্ত্রী

গুরু রবিদাস জয়ন্তীতে শ্রদ্ধা নিবেদন করেছেন প্রধানমন্ত্রী শ্রী নরেন্দ্র মোদী। এক বার্তায়তিনি বলেছেন : “গুরু রবিদাসজয়ন্তী উপলক্ষে গুরু রবিদাস’কে প্রণাম জানাই। তাঁর চিন্তাভাবনা ও আদর্শ বিশেষপ্রভাব সৃষ্টি করেছে দেশের সমাজ ব্যবস্থায়। সমতা, সহমর্মিতাএবং সম্প্রীতির মূলবোধকে বিশেষ গুরুত্ব দিতেন গুরু রবিদাসজি। কারণ, তা রয়েছেভারতের জীবনযাত্রার ছন্দ ও সংস্কৃতির মূলে”।
“ভারতকে ঐক্যবদ্ধ করার কাজে  :  সর্দার প্যাটেল” ডিজিটাল প্রদর্শনীর উদ্বোধন করলেনপ্রধানমন্ত্রী; সূচনা করলেন ‘এক ভারত,শ্রেষ্ঠ ভারত’ কর্মসূচির

নয়াদিল্লির প্রগতি ময়দানে সোমবার ‘ভারতকে ঐক্যবদ্ধ করার কাজে : সর্দার প্যাটেল’ শীর্ষক এক ডিজিটাল প্রদর্শনীর সূচনা করেন প্রধানমন্ত্রীশ্রী নরেন্দ্র মোদী। বৈচিত্র্যের মধ্যে ঐক্য – এই আবেগ ও মানসিকতা গড়ে তোলারলক্ষ্যে ‘এক ভারত, শ্রেষ্ঠ ভারত’ কর্মসূচিরও এদিন সূচনা করেন প্রধানমন্ত্রী।ভারতের বিভিন্ন রাজ্যের সাধারণ মানুষ যাতে একে অপরের সম্পর্কে জানতে পারেন, সেইউদ্দেশ্যেই সূচনা এই বিশেষ কর্মসূচিটির। এই উপলক্ষে এদিন দুটি রাজ্যের মধ্যে ৬টিমউ-ও স্বাক্ষরিত হয়। অনুষ্ঠানে প্রদত্ত তাঁর ভাষণে সর্দার প্যাটেলের উদ্দেশে গভীর শ্রদ্ধানিবেদন করেন প্রধানমন্ত্রী । তিনি বলেন, জাতির প্রতি সর্দার প্যাটেলের অবদান অসামান্য। তাই, তাঁর মতো একমহান ব্যক্তিত্বকে কখনই বিস্মৃত হওয়া উচিৎ নয়। জাতির ঐক্য ও সংহতির লক্ষ্যে সর্দার প্যাটেলের বিশেষ ভূমিকা প্রধানমন্ত্রীতুলে ধরেন তাঁর বক্তব্যে। ব্যক্তিগত প্রচেষ্টায় রাজন্য-শাসিত বিভিন্ন প্রদেশকিভাবে মিশে গিয়ে এক অভিন্ন ভারত গড়ে তোলে সেকথাও বিবৃত করেন তিনি। প্রসঙ্গত, ‘এক ভারত, শ্রেষ্ঠ ভারত’ কর্মসূচি কিভাবে দেশের বিভিন্ন রাজ্যেজনসাধারণের মধ্যে আত্মিক বন্ধন গড়ে তুলতে পারে, তারও কয়েকটি দৃষ্টান্ত এদিন তুলেধরেন প্রধানমন্ত্রী।
আই.আই.টি.গান্ধীনগর ক্যাম্পাসকে জাতির উদ্দেশে উত্সর্গ করলেন প্রধানমন্ত্রী

নয়াদিল্লি: প্রধানমন্ত্রী শ্রী নরেন্দ্র মোদি শনিবার আই.আই.টি. গান্ধীনগর ক্যাম্পাসকে জাতিরউদ্দেশে উত্সর্গ করলেন| তিনি প্রধানমন্ত্রী গ্রামীণ ডিজিট্যাল সাক্ষরতা অভিযানেরঅধীনে প্রশিক্ষণার্থীদেরও অভিনন্দিত করেন| প্রধানমন্ত্রীগান্ধীনগরে একটি জনসভায় ভাষণ দেন| সেখানে প্রচুর সংখ্যায় আই.আই.টি.-য়ানরাও উপস্থিতছিলেন| প্রধানমন্ত্রী বলেন, “আপনারা আই.আই.টি.-য়ান (আই.আই.টি. উত্তীর্ণ বা পড়ুয়া),আর আমার যখন বয়স কম ছিল তখন আমি ছিলাম টি’-ইয়ান (চা-বিক্রেতা)| কয়েক বছর আগে এইদিনে আমি প্রথম বারের মত মুখ্যমন্ত্রী হিসেবে শপথ গ্রহণ করি| তখন পর্যন্ত আমি একজনবিধায়কও ছিলাম না| আমি স্থির করেছিলাম যে, আমি যা কিছু করব তা আমার সক্ষমতারসেরাটা দিয়ে করব|” শ্রীনরেন্দ্র মোদি বলেন, দেশের প্রতিটি প্রান্তে সব বয়সী মানুষের কাছে এবং সমাজের সকলঅংশের মানুষের কাছে ডিজিট্যাল সাক্ষরতা ছড়িয়ে দেওয়ার কাজ চলছে| এইদিন ও যুগে আমরা ডিজিট্যাল বিভাজন করতে পারি না| ডিজিট্যাল ভারতের মধ্যে দিয়েস্বচ্ছতা, কার্যকর পরিষেবা প্রদান এবং সু-প্রশাসন সুনিশ্চিত হবে| প্রধানমন্ত্রীবলেন, আমাদের পড়াশোনা যেন পরীক্ষা নির্ভর না হয়| উদ্ভাবনার দিকেই আমাদের লক্ষ্যহওয়া উচিত|
ভারত ও ইজরায়েলের মধ্যে কর সংক্রান্ত 
তথ্য বিনিময় কনভেনশন সংশোধনে সম্মতি কেন্দ্রীয় মন্ত্রিসভার

দ্বৈত কর প্রথা বিলোপ এবং আয় ও মূলধনের ওপর কর ফাঁকির প্রবণতা রোধ করতে কেন্দ্রীয় মন্ত্রিসভা ভারত ও ইজরায়েলের মধ্যে যে কনভেনশন চালু রয়েছে, তার সংশোধনে সম্মতি দিয়েছে। প্রধানমন্ত্রী শ্রী নরেন্দ্র মোদীর নেতৃত্বে আজ কেন্দ্রীয় মন্ত্রিসভার বৈঠকে এ সংক্রান্ত প্রোটোকলটিকে অনুমোদন দেওয়া হয়। এই প্রোটোকল অনুযায়ী আন্তর্জাতিক ব্যবস্থার পরিপ্রেক্ষিতে কর সংক্রান্ত বিষয়ে তথ্য বিনিময় করা হয়। ব্যাঙ্ক সম্পর্কেও তথ্য এই বিনিময়ের আওতায় পড়ে। উল্লেখ্য, বর্তমানে ভারত ও ইজরায়েলের মধ্যে দ্বৈত কর পরিহার সংক্রান্ত যে কনভেনশনটি কার্যকর রয়েছে, সেটি স্বাক্ষরিত হয় ১৯৯৬ সালে। পরে, ভারত ও ইজরায়েল দুটি দেশই এই কনভেনশনের তথ্য বিনিময় সংক্রান্ত ২৭ নং অনুচ্ছেদটির সংশোধনের সিদ্ধান্ত নেয়।
দ্বিপাক্ষিক স্বার্থ সংশ্লিষ্ট বিভিন্ন বিষয়ে অস্ট্রেলিয়ার বিদেশ মন্ত্রীর সঙ্গে আলোচনা ও মতবিনিময় ভারতের প্রধানমন্ত্রীর

অস্ট্রেলিয়ার বিদেশ মন্ত্রী মিসেস জুলি বিশপ মঙ্গলবার এখানে সাক্ষাৎ করেন ভারতের প্রধানমন্ত্রী শ্রী নরেন্দ্র মোদীর সঙ্গে। শ্রী মোদীতাঁকে সাদর অভ্যর্থনা জানিয়ে ২০১৭-র এপ্রিল মাসে অস্ট্রেলিয়ার প্রধানমন্ত্রী মিঃটার্নবুলের সফল ভারত সফরের স্মৃতিচারণ করেন। এই প্রসঙ্গে তিনি উল্লেখ করেন যে ২০১৪সালে ভারতের প্রধানমন্ত্রী হিসেবে তাঁর অস্ট্রেলিয়া সফরের সময় থেকেই দু’দেশেরমধ্যে পারস্পরিক সম্পর্ক ক্রমশ গভীরতর হয়ে উঠেছে। ২০১৭-রএপ্রিলে অস্ট্রেলীয় প্রধানমন্ত্রী মিঃ ম্যালকম টার্নবুলের ভারত সফরের সময়কাল থেকেদ্বিপাক্ষিক সম্পর্কের প্রসার ও অগ্রগতির দিকগুলি সম্পর্কে সংক্ষেপে শ্রী নরেন্দ্রমোদীকে অবহিত করেন মিসেস জুলি বিশপ। পারস্পরিকস্বার্থ সংশ্লিষ্ট বিভিন্ন আঞ্চলিক তথা আন্তর্জাতিক বিষয় সম্পর্কেও আলোচনা ওমতবিনিময় করেন শ্রী মোদী এবং মিসেস বিশপ। আন্তর্জাতিকসৌর সমঝোতায় অস্ট্রেলিয়ার অংশগ্রহণকে স্বাগত জানিয়ে প্রধানমন্ত্রী শ্রী মোদী বলেনযে সদস্য হিসেবে অস্ট্রেলিয়ার অন্তর্ভুক্তি আন্তর্জাতিক সৌর সমঝোতাকেআরও শক্তিশালীকরেতুলবে। /
চিনের জনগণকে জাতীয় দিবসে প্রধানমন্ত্রীর শুভেচ্ছা

প্রধানমন্ত্রী শ্রী নরেন্দ্র মোদী চিনের জনগণকে তাদের জাতীয় দিবস উপলক্ষে শুভেচ্ছা জানিয়েছেন। এক শুভেচ্ছা বার্তায় প্রধানমন্ত্রী বলেছেন, “চিনের মানুষজনকে জাতীয় দিবসের শুভেচ্ছা জানাই। বহু বছর ধরে আমাদের দুই দেশের মধ্যে ঘনিষ্ঠ যোগসূত্র রয়েছে। আমরা একসঙ্গে এই বিশ্বকে আরো ভাল ও সুন্দর করে তুলতে পারি। ভারত ও চিনের অগ্রগতি এই শতাব্দীকে এশিয়ার শতাব্দী হিসেবে বাস্তবায়িত করার যে স্বপ্ন আমাদের রয়েছে, তা পূরণে বিশেষ সুযোগ এনে দিয়েছে। চিনের রাষ্ট্রপতির গত বছরের সেপ্টেম্বর মাসে ভারত সফর এবং এ বছরের মে মাসে আমার চিন সফর দ্বিপাক্ষিক সম্পর্ককে আরও এগিয়ে নিয়ে যেতে অনেক কার্যকর হয়েছে। রাষ্ট্রপতি জিনপিং এবং প্রধানমন্ত্রী লি-এর সঙ্গে আমার বৈঠকের কথা এখনও স্মরণ করি। প্রথম আন্তর্জাতিক যোগ দিবসে আপনাদের সক্রিয় উৎসাহ ও অংশগ্রহণের জন্য আমি ধন্যবাদ জানাতে চাই। আমার দৃঢ় বিশ্বাস আগামী বছরগুলিতে আমাদের দুই দেশের সম্পর্ক আরও ঘনিষ্ঠ হবে। সার্বিক উন্নয়ন ও মানবতার স্বার্থে আমাদের দুই মহান দেশ একসঙ্গে কাজ করে চলুক।” আপনাদের নরেন্দ্র মোদী
চিঙ্গম উপলক্ষে দেশবাসীকে প্রধনমন্ত্রীর শুভেচ্ছা

মালয়ালম নববর্ষের প্রথম মাস চিঙ্গম উপলক্ষে প্রধানমন্ত্রী শ্রীনরেন্দ্র মোদী দেশবাসীকে শুভেচ্ছা জানিয়েছেন। এক বার্তায় তিনি জানিয়েছেন, “ চিঙ্গম, মালয়ালম নববর্ষেরপ্রথম মাস উপলক্ষে মালয়ালী সম্প্রদায়ের সকলকে আমার শুভেচ্ছা। নতুন বছর আনন্দ ওশান্তি নিয়ে আসুক ” ।
কেরলের মন্দিরের অগ্নিকাণ্ডকে ভয়াবহ ও হৃদয় বিদারক বলে বর্ণনা করলেন প্রধানমন্ত্রী

কেরলের কোল্লামেরএক মন্দিরে ভয়াবহ অগ্নিকাণ্ডকে দুঃখজনক ও হৃদয় বিদারক বলে বর্ণনা করেছেন প্রধানমন্ত্রী শ্রী নরেন্দ্র মোদী। এই ঘটনায় নিহতদের পরিবার-পরিজনদের পাশে থাকার প্রতিশ্রুতিও দিয়েছেন তিনি। আহতদের দ্রুত আরোগ্য কামনায় প্রার্থনা জানিয়েছেন প্রধানমন্ত্রী। কেরলের মুখ্যমন্ত্রী শ্রী ওমেন চান্ডির সঙ্গে গুরুতর আহতদের উদ্ধার ও চিকিৎসা সম্পর্কে কথা বলেন শ্রী মোদী। আহতদের হেলিকপ্টারে করে অন্যত্র নিয়ে যাওয়ারও পরামর্শ দেন তিনি। প্রধানমন্ত্রীর সঙ্গে দ্রুত কেরলে পৌঁছে যান কেন্দ্রীয় স্বাস্থ্যমন্ত্রী শ্রী জে পি নাড্ডাও।
প্রধানমন্ত্রী ঘূর্ণিঝড় ইয়াসের ক্ষয়-ক্ষতির বিষয়ে পর্যালোচনা বৈঠক করেছেন

প্রধানমন্ত্রী শ্রী নরেন্দ্র মোদী ঘূর্ণিঝড় ইয়াসের জেরে ক্ষয়-ক্ষতির বিষয়ে পর্যালোচনা বৈঠক করেছেন। আধিকারিকরা এই ক্ষয়-ক্ষতির মূল্যায়ণ এবং সেই সম্পর্কিত বিষয়গুলি প্রধানমন্ত্রীর সম্মুখে বিশদ ভাবে উপস্থাপন করেন। এদিনের বৈঠকে আলোচনা হয়েছে যে, পশ্চিমবঙ্গ এবং ওড়িশায় জাতীয় বিপর্যয় মোকাবিলা রক্ষী বাহিনীর ১০৬টি দল মোতায়েন করা হয়েছে। তারা এক হাজার জনেরও বেশি মানুষকে উদ্ধার করেছে এবং আড়াই হাজারেরও বেশি গাছ অথবা বৈদ্যুতিন খুঁটি পড়ে যাওয়ার ফলে রাস্তা আটকে যায়, সেগুলি সরানোর কাজ করেছেন। প্রতিরক্ষা বাহিনী প্রধানত সেনা ও উপকূলরক্ষী বাহিনী যেখানে অসহায় ব্যক্তিদের উদ্ধারের কাজ করেছে, সেখানে নৌ এবং বিমান বাহিনীও প্রস্তুত ছিল। রাজ্য সরকার ঘূর্ণিঝড় ইয়াসের পরে ক্ষয়-ক্ষতির পরিমাণ নির্ধারণ করেছে। প্রাপ্ত প্রাথমিক প্রতিবেদনগুলি থেকে এটি দেখা গেছে যে, সঠিক ভাবে পূর্বাভাসের জন্য, প্রভাবিত অঞ্চলের মানুষের সঙ্গে কার্যকরি ভাবে যোগাযোগ করা এবং রাজ্য সরকার ও কেন্দ্রীয় সংস্থার সহায়তায় সময় মত তাদেরকে নিরাপদে আশ্রয়স্থলে সরিয়ে নিয়ে যাওয়ার ফলে জীবনহানির ঘটনা হ্রাস করা গেছে। একই সময় বন্যার কারণে ক্ষয়-ক্ষতি হয়েছে, তা মূল্যায়ণও করা হচ্ছে। বেশিরভাগ ক্ষতিগ্রস্ত অঞ্চলে বিদ্যুৎ ও টেলিযোগাযোগ পরিষেবা পুনরায় চালু করা হয়েছে। প্রধানমন্ত্রী ঘূর্ণিঝড়ের জেরে সমস্যা মোকাবিলা প্রসঙ্গে প্রতিক্রিয়া ব্যক্ত করতে গিয়ে কেন্দ্র ও রাজ্য সংস্থাগুলির কার্যকরি এবং সক্রিয়া ভূমিকার কথা উল্লেখ করেছেন। সংশ্লিষ্ট সংস্থাগুলিকে ক্ষতিগ্রস্ত অঞ্চলে প্রাথমিক জীবন-যাপনের পরিষেবা ফিরেয়ে দেওয়ার পরামর্শ দিয়েছেন এবং ক্ষতিগ্রস্ত ব্যক্তিদের জন্য যথাযথ ত্রাণ বন্টনের ব্যবস্থা করতে বলেছেন। এদিনের বৈঠকে প্রধানমন্ত্রী দপ্তরের প্রধান সচিব, ক্যাবিনেট সচিব, স্বরাষ্ট্র সচিব, বিদ্যুৎ ও টেলিযোগাযোগ দপ্তরের সচিব, ভারতীয় আবহাওয়া দপ্তরের মহানির্দেশক এবং অন্যান্য গুরুত্বপূর্ণ আধিকারিকরা উপস্থিত ছিলেন।
লোকসভার সাংসদ তথা প্রাক্তন কেন্দ্রীয় মন্ত্রী শ্রী সুলতান আহমেদের মৃত্যুতে শোক প্রকাশ প্রধানমন্ত্রীর

লোকসভার সাংসদ তথা প্রাক্তন কেন্দ্রীয় মন্ত্রী শ্রী সুলতান আহমেদের মৃত্যুতে শোক প্রকাশ করেছেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “লোকসভারসাংসদ তথা প্রাক্তন কেন্দ্রীয় মন্ত্রী শ্রী সুলতান আহমেদের মৃত্যুতে আমিশোকস্তব্ধ। বিষাদের এই মুহূর্তে তাঁর পরিবার-পরিজন এবং অনুগামীদের মতো আমিও সমানউদ্বেগের শরিক।” /
প্রধানমন্ত্রী বলেছেন কোভিড-১৯এর কারনে উদ্ভুত পরিস্হিতির ব্যাপারে সরকার সর্বদা সতর্ক রয়েছে

প্রধানমন্ত্রী শ্রী নরেন্দ্র মোদী বলেছেন, কোভিড-১৯ নোভেল করোনা ভাইরাস জনিত পরিস্হিতির ব্যাপারে সরকার সম্পূর্ণ সতর্ক রয়েছে। আজ এক এক ট্যুইট বার্তায় প্রধানমন্ত্রী বলেছেন, সকলের সুরক্ষা সুনিশ্চিত করতে বিভিন্ন মন্ত্রক এবং রাজ্যসরকার একাধিক পদক্ষেপ গ্রহণ করেছে। তিনি সাধারন মানুষকে আতঙ্কিত না হওয়ার এবং প্রয়োজন ছাড়া বিদেশযাত্রা ও বড় ধরনের জমায়েত এড়িয়ে যাওয়ার পরামর্শ দিয়েছেন। প্রধানমন্ত্রী আরও জানিয়েছেন আগামীদিনে কেন্দ্রীয় সরকারের কোনো মন্ত্রী বিদেশ সফর করবেন না।
জাপানের প্রধানমন্ত্রী মিঃ সুগা ইয়োশিহিদের সঙ্গে প্রধানমন্ত্রী শ্রী নরেন্দ্র মোদীর টেলিফোনে কথা

নয়াদিল্লি, ২৫ সেপ্টেম্বর, ২০২০ প্রধানমন্ত্রী শ্রী নরেন্দ্র মোদী আজ জাপানের প্রধানমন্ত্রী মিঃ সুগা ইয়োশিহিদের সঙ্গে টেলিফোনে কথা বলেছেন। শ্রী ইয়োশিহিদে জাপানের প্রধানমন্ত্রীর দায়িত্বভার গ্রহণ করায়, শ্রী মোদী তাঁকে অভিনন্দন জানিয়েছেন এবং তাঁর লক্ষ্য অর্জনের জন্য শুভেচ্ছা জানিয়েছেন। উভয় নেতা ভারত-জাপান বিশেষ কৌশলগত এবং আন্তর্জাতিক অংশীদারিত্বকে আগামীদিনে আরও এগিয়ে নিয়ে যাওয়ার বিষয়ে সহমত পোষণ করেছেন। দুটি দেশের মধ্যে সম্পর্ককে আরও জোরদার করার ক্ষেত্রেও তাঁরা আশা ব্যক্ত করেছেন। পারস্পরিক আস্থা এবং মূল্যবোধের ওপর এই সম্পর্ক তৈরি হয়েছে। দুই নেতাই মনে করেন, আজকের দিনে এই অংশীদারিত্ব অত্যন্ত প্রাসঙ্গিক ౼বিশেষ করে, কোভিড-১৯ মহামারীর ফলে উদ্ভূত পরিস্থিতি সহ আন্তর্জাতিক বিভিন্ন চ্যালেঞ্জের মোকাবিলায় এটি গুরুত্বপূর্ণ। তাঁরা মুক্ত অর্থনীতি ছাড়াও ভারত-প্রশান্ত মহাসাগরীয় অঞ্চলের সর্বাত্মক অর্থনীতির ওপরও জোর দিয়েছেন। এই অঞ্চলে দীর্ঘ মেয়াদী সরবরাহ শৃঙ্খল বজায় রাখার ক্ষেত্রে ভারত, জাপান এবং সমমনোভাবাপন্ন দেশগুলির মধ্যে সহযোগিতাকে দুই নেতা স্বাগত জানিয়েছেন। উভয় নেতা দুটি দেশের মধ্যে অর্থনৈতিক অংশীদারিত্বের অগ্রগতির প্রশংসা করেছেন এবং এই প্রসঙ্গে দক্ষ কর্মীদের ক্ষেত্রে চুক্তি খসড়া চূড়ান্ত করার বিষয়টিকে স্বাগত জানিয়েছেন। বিশ্বজুড়ে কোভিড-১৯ মহামারীর ফলে উদ্ভূত পরিস্থিতির উন্নতি হলে বার্ষিক দ্বিপাক্ষিক শীর্ষ বৈঠকে যোগ দেওয়ার জন্য শ্রী মোদী প্রধানমন্ত্রী সুগাকে ভারতে আসার আমন্ত্রণ জানিয়েছেন।
জনৌষধি প্রকল্প সুলভে সেরা মানের ওষুধ যোগাবে -প্রধানমন্ত্রী

প্রধানমন্ত্রী শ্রী নরেন্দ্র মোদী আজ ভিডিও কনফারেন্সের মাধ্যমে প্রধানমন্ত্রী ভারতীয় জনৌষধি পরিযোজনার সুফলভোগী এবং জনৌষধি কেন্দ্রগুলির দোকান মালিকদের সঙ্গে মত বিনিময় করেন। প্রধানমন্ত্রী বলেন, জনৌষধি দিবসকে কেবল একটি প্রকল্প উদযাপনের দিন হিসেবে দেখা উচিত নয়, বরং এই প্রকল্প থেকে লাভবান লক্ষ লক্ষ ভারতীয়ের সঙ্গে যোগসূত্র গড়ে তোলার দিন হিসেবে দেখা প্রয়োজন। প্রধানমন্ত্রী বলেন, ‘আমরা প্রত্যেক ভারতীয়ের সুস্বাস্হ্যের জন্য চারটি উদ্দেশ্য নিয়ে কাজ করছি। প্রথমটি হল, প্রত্যেক ভারতীয়ের রোগমুক্তি। দ্বিতীয়, সব ধরনের রোগের সুলভে ভালো চিকিৎসা। তৃতীয়, আধুনিক পরিষেবা সম্বলিত হাসপাতাল, চিকিৎসার জন্য যথেষ্ট সংখ্যক ভালো চিকিৎসক ও চিকিৎসাকর্মী সুনিশ্চিত করা এবং চতুর্থ, মিশন মোড ভিত্তিতে যেকোন ধরনের চ্যালেঞ্জের মোকাবিলায় কাজ করা।’ শ্রী মোদী বলেন, জনৌষধি প্রকল্প দেশে প্রত্যেক ব্যক্তিকে সুলভে ভালো মানের চিকিৎসা পৌঁছে দেওয়ার ক্ষেত্রে এক গুরুত্বপূর্ণ যোগসূত্র। তিনি আরও বলেন, ‘আমি অত্যন্ত আনন্দিত যে সারা দেশে ৬ হাজারেরও বেশি জনৌষধি কেন্দ্র খোলা হয়েছে। এই ধরনের কেন্দ্রের সংখ্যা ক্রমবর্ধমান, যার সুফল আরও বেশি সংখ্যক মানুষের কাছে পৌঁছে যাচ্ছে। এখন প্রতি মাসে ১ কোটির বেশি পরিবার জনৌষধি কেন্দ্রগুলির মাধ্যমে সুলভে ওষুধপত্র পাচ্ছেন।’ বাজারের তুলনায় জনৌষধি কেন্দ্রগুলিতে ওষুধের দাম ৫০-৯০ শতাংশ কম বলে উল্লেখ করে প্রধানমন্ত্রী জানান, ক্যান্সারের চিকিৎসায় ব্যবহৃত যে ওষুধের বাজার দাম প্রায় সাড়ে ৬ হাজার টাকা, তবে তা জনৌষধি কেন্দ্রগুলিতে পাওয়া যায় কেবল ৮০০ টাকায়। আগের তুলনায় চিকিৎসার খরচ কমছে বলে অভিমত প্রকাশ করে প্রধানমন্ত্রী বলেন, ‘আমাকে জানানো হয়েছে যে জনৌষধি কেন্দ্রগুলির দরুন সারা দেশে দরিদ্র ও মধ্যবিত্ত শ্রেণীর কোটি কোটি মানুষ ২ হাজার ২০০ কোটি টাকা সাশ্রয় করেছেন।’ জনৌষধি কেন্দ্রগুলি পরিচালনার দায়িত্বে থাকা সব পক্ষের ভূমিকার প্রশংসা করে প্রধানমন্ত্রী এই প্রকল্পের সঙ্গে যুক্ত মানুষের অবদানকে স্বীকৃতি জানাতে পুরস্কার প্রবর্তনের কথা ঘোষণা করেন। প্রধানমন্ত্রী বলেন, জনৌষধি প্রকল্প ভিন্নভাবে সক্ষম ব্যক্তিদের পাশাপাশি যুবাদের কাছেও আত্মবিশ্বাসের মাধ্যম হয়ে উঠছে। হাজার হাজার যুবক-যুবতী পরীক্ষাগারে জেনেরিক ওষুধগুলির গুণমান যাচাইয়ের প্রক্রিয়া সহ জনস্বাস্হ্য কেন্দ্রগুলিতে এই ওষুধ পৌঁছে দেওয়ার কাজে কর্মরত রয়েছেন। তিনি বলেন, ‘সরকার দেশে স্বাস্হ্য পরিষেবার সম্প্রসারণে সর্বাত্মক প্রয়াস নিচ্ছে। জনৌষধি প্রকল্পকে আরও কার্যকর করে তোলার জন্য নিরন্তর কাজ চলছে।’ আয়ুষ্মান ভারত কর্মসূচির উল্লেখ করে প্রধানমন্ত্রী জানান, প্রায় ৯০ লক্ষ দরিদ্র রোগী এই কর্মসূচির সুফল পেয়েছেন। নিখরচায় ৬ লক্ষেরও বেশি ডায়ালিসিস করা হয়েছে। ওষুধের দাম নিয়ন্ত্রণের ফলে অত্যাবশ্যকীয় ১ হাজার ওষুধের দাম কমায় ১২ হাজার ৫০০ কোটি টাকার সাশ্রয় হয়েছে। স্টেন্ট ও হাঁটু প্রতিস্হাপনের খরচ কমায় লক্ষ লক্ষ রোগী নতুন জীবন পেয়েছেন। প্রধানমন্ত্রী বলেন, ‘২০২৫ সালের মধ্যে দেশকে যক্ষ্মা মুক্ত করতে আমরা দ্রুত গতিতে কাজ করছি। যক্ষ্মা মুক্ত ভারত কর্মসূচির আওতায় দেশের প্রতিটি গ্রামে আধুনিক স্বাস্হ্য ও রোগী কল্যাণ কেন্দ্র গড়ে তোলা হচ্ছে। এখনও পর্যন্ত ৩১ হাজারেরও বেশি এ ধরনের কেন্দ্র গড়ে তোলা হয়েছে।’ প্রধানমন্ত্রী প্রত্যেক নাগরিককে স্বাস্হ্যক্ষেত্রে নিজ নিজ দায়িত্ব উপলব্ধি করার আহ্বান জানান। তিনি বলেন, ‘আমাদের দৈনন্দিন কাজকর্মে পরিচ্ছন্নতা বজায় রাখা, যোগচর্চা, সুষম আহার, খেলাধুলা ও অন্যান্য শারীরিক কসরতের ওপর গুরুত্ব দিতে হবে। দৈহিক সক্ষমতা বজায়ের লক্ষে আমাদের এসব প্রচেষ্টা এক স্বাস্হ্যকর ভারত গড়ে তুলতে উপযোগী হবে।’
কার্তিক পূর্ণিমা এবং দেব দীপাবলি উপলক্ষে প্রধানমন্ত্রীর শুভেচ্ছা

নয়াদিল্লি, ০৭ নভেম্বর, ২০২২ কার্তিক পূর্ণিমা এবং দেব দীপাবলি উপলক্ষে প্রধানমন্ত্রী শ্রী নরেন্দ্র মোদী শুভেচ্ছা জানিয়েছেন। এক ট্যুইট বার্তায় প্রধানমন্ত্রী বলেছেন; “ভারতের প্রাচীন সংস্কৃতি, আধ্যাত্মিক এবং ঐতিহ্যের প্রতীক কার্তিক পূর্ণিমা এবং দেব দীপাবলি উপলক্ষে আন্তরিক শুভেচ্ছা জানাই। পবিত্র স্নান এবং দীপ প্রজ্জ্বলনের শুভ এই অনুষ্ঠান প্রত্যেকের জীবনে নতুন উৎসাহ ও উদ্দীপনার সঞ্চার করুক।”
গিরিশ কারনাডের মৃত্যুতে প্রধানমন্ত্রীর শোকবার্তা

প্রধানমন্ত্রী শ্রী নরেন্দ্র মোদী, গিরীশ কারনাডের মৃত্যুতে শোকপ্রকাশ করেছেন। প্রধানমন্ত্রী তাঁর শোকবার্তায় বলেছেন, “গিরিশ কারনাড, অভিনয়ের সমস্ত মাধ্যমে তাঁর বহুমুখী প্রতিভার জন্য স্মরনীয় হয়ে থাকবেন। যে সমস্যাগুলি তাঁকে নাড়া দিত, তিনি তা নিয়ে কথা বলতেন। আগামীদিনেও তাঁর কাজ জনপ্রিয় হয়ে থাকবে। তাঁর প্রয়ানে আমি শোকাহত। তাঁর আত্মার শান্তিকামনা করি।“
ডিপিআইআইটি সচিব, ড: গুরুপ্রসাদ মহাপাত্রের মৃত্যুতে প্রধানমন্ত্রীর শোক প্রকাশ

নতুন দিল্লী,১৯ শে জুন ২০২১ ডিপিআইআইটি সচিব,ড: গুরুপ্রসাদ মহাপাত্রের মৃত্যুতে প্রধানমন্ত্রী শ্রী নরেন্দ্র মোদী গভীর শোক প্রকাশ করেছেন। এক ট্যুইট বার্তায় প্রধানমন্ত্রী বলেন, "ডিপিআইআইটি সচিব ড: গুরুপ্রসাদ মহাপাত্রের মৃত্যুতে আমি শোকাহত।আমি কেন্দ্রে এবং গুজরাটে তাঁর সঙ্গে একত্রে বহু গুরুত্বপূর্ণ কাজ করেছি। তাঁর প্রশাসনিক দক্ষতা ছিল অসাধারণ।একই সঙ্গে তিনি উদ্ভাবনী চিন্তাভাবনার জন্য বিশেষ পরিচিত ছিলেন।তাঁর পরিবার এবং বন্ধুবান্ধবদের জন্য সমবেদনা জানাচ্ছি।ওঁম শান্তি।"